ત્યાંના ગોરા હાકેમોનો એવો ત્રાસ હતો કે શુદ્ધ ગોરા હોવાની ઓળખ માટે વાળમાં પેન્સિલ ખોસવામાં આવતી અને માથંુ હલાવતાં જો પેન્સિલ ના પડે તો જો કોઈ વ્યક્તિ ગોરી હોય તો પણ તેને અશ્વેત જાહેર કરી તેની સાથે ગુલામ જેવો વ્યવહાર કરવામાં આવતો. દ. આફ્રિકમાં અશ્વેત બાળકનો જન્મ, અશ્વેતો માટેની હોસ્પિટલોમાં થતો પછી આ જ અશ્વેતો માટેની બસની તખ્તીવાળી બસમાં તે ઘર જતું, અશ્વેતોની વસતીમાં જ તેને રહેવાનું, અશ્વેતો માટેની સ્કૂલમાં ભણવાનું અને પછી ગોરાઓની ગુલામી કરવાની.